Κωνσταντίνος Γκέρτσος

Ο Κωνσταντίνος Γκέρτσος (1896 – 1977) ήταν Έλληνας επιχειρηματίας και τοπικός ευεργέτης.

 Βιογραφία 
Γεννήθηκε στην Κοζάνη το 1896 στους κόλπους οικογένειας με βλάχικη καταγωγή από το Μεγάροβο της σημερινής Βόρειας Μακεδονίας.

Το 1927 δημιούργησε μαζί με τα αδέλφια του εργοστάσια φαρμάκων και χρωμάτων στην περιοχή της Αθήνας, ενώ το 1946 εγκαταστάθηκε στην Ελβετία. Παράλληλα διετέλεσε επίτιμος πρόξενος της Ελλάδας στη Ζυρίχη. Συνέβαλε σημαντικά στην ανέγερση του Γκέρτσειου Εκκλησιαστικού Ιδρύματος της Κοζάνης. Απεβίωσε το 1977 και κηδεύτηκε στη γενέτειρά του.

Στην Κοζάνη υπάρχει οδός που φέρει το όνομά του αλλά έχει ζητηθεί η μετονομασία της οδού από πολίτες και δημοτικούς συμβούλους."Να μετονομαστεί η οδός Γκέρτζιου σε Μητροπολίτη Ιωακείμ", kozani.tv

Παραπομπές

Κατηγορία:Έλληνες επιχειρηματίες
Κατηγορία:Κοζάνη